Príloha č. 2 k Výzve
ZMLUVA
Košice, dočasné dopravné bezpečnostné zariadenia
uzavretá podľa § 269 ods. 2 Obchodného zákonníka

I.
Zmluvné strany

1. Objednávateľ:	Mesto Košice
 Sídlo:	Trieda SNP 48/A, 040 11 Košice
 Zastúpený:	MUDr. Richard Raši, PhD., MPH, primátor
 IČO:	00691135
 DIČ:	2021186904
 IČ pre DPH:	SK2021186904
 Bankové spojenie:	Prima banka Slovensko, a.s.
 Číslo účtu:	0442486001/5600

(ďalej len „objednávateľ“)

2. Poskytovateľ služby:
 Sídlo:
 Zastúpený:
 IČO:
 IČ pre DPH:
 DIČ:
 Bankové spojenie a číslo účtu:

Osoby oprávnené rokovať za poskytovateľa:
a) vo veciach zmluvných:
 telefón, e-mail:
b) vo veciach technických a realizačných:
 telefón, e-mail:

(ďalej len “poskytovateľ”)

II.
Predmet zmluvy

1. Predmetom tejto zmluvy je záväzok poskytovateľa vykonať pre objednávateľa osadenie a odstránenie dočasných bezpečnostných zariadení počas realizácie sanačných prác na západnom svahu Kostolianskej cesty vrátane ich poskytnutia s naložením, dopravou, zložením na mieste použitia, naložením a premiestnením po ukončení sanačných prác. Bližšia špecifikácia predmetu zmluvy je uvedená v  Prílohe č. 1 „Zoznam položiek“.
2. Poskytovateľ je povinný vykonať predmet zmluvy za podmienok uvedených v tejto zmluve, na svoje náklady a na vlastnú zodpovednosť.
3. Objednávateľ vykonané plnenie prevezme a zaplatí za jeho vykonanie dohodnutú cenu podľa podmienok obsiahnutých v tejto zmluve.

III.
Termín a miesto plnenia

1. Termín plnenia: od 25.08.2012 do 31.12.2012.
2. Poskytovateľ sa zaväzuje vykonať plnenie v požadovanom rozsahu a v dohodnutom termíne.
2. Miesto plnenia: Kostolianska cesta

IV.
Cena

1. Jednotkové ceny predmetu tejto zmluvy sú stanovené podľa zákona NR SR č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.
2. Jednotkové ceny predmetu tejto zmluvy vyjadrené v eurách bez DPH sú špecifikované v Prílohe č. 1 „Zoznam položiek“, pričom v jednotkovej cene položky sú zahrnuté všetky náklady, ktoré súvisia s jej vykonaním.
3. Cena vykonaného mesačného plnenia sa určí ako súčet súčinov jednotkovej ceny položky zo zoznamu položiek a skutočne vykonaného množstva za položku odsúhlaseného objednávateľom v súpise vykonaných prác.
4. Poskytovateľ bude DPH fakturovať v zmysle platných právnych predpisov v čase fakturácie.
5. V súlade s § 3 ods. 4 zákona č. 222/2004 Z.z. o dani z pridanej hodnoty v znení neskorších predpisov sa objednávateľ pri výkone tejto činnosti a v súlade s účelom tejto zmluvy nepovažuje za zdaniteľnú osobu.

V.
Fakturačné a platobné podmienky

1. Na plnenie zmluvy nebude poskytnutý preddavok ani záloha.
2. Poskytovateľ jeden krát mesačne predloží objednávateľovi faktúru na rozsah skutočne vykonaného plnenia potvrdeného objednávateľom v súpise vykonaných prác, ktorý bude priložený k faktúre. Podkladom pre vystavenie faktúry bude doklad o prevzatí vykonaného plnenia (súpis vykonaných prác) podpísaný objednávateľom a poskytovateľom. Cena za faktúru bude vypočítaná v súlade s článkom IV. ods. 3. tejto zmluvy.
3. Faktúra vystavená na adresu objednávateľa, Mesto Košice, číslo referátu AC140, Trieda SNP 48/A, 040 11 Košice, bude obsahovať náležitosti daňového dokladu a tieto údaje: označenie (názov) predmetu zmluvy, označenie povinnej a oprávnenej osoby, adresa, sídlo, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť, fakturovanú sumu bez DPH, DPH, celkovú sumu vrátane DPH, rozpis už fakturovaných čiastok, odtlačok pečiatky a podpis oprávnenej osoby.
4. V prípade, že faktúra nebude obsahovať náležitosti uvedené v tejto zmluve, objednávateľ bude oprávnený vrátiť ju poskytovateľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
5. Lehota splatnosti faktúry je 30 dní od doručenia. Za dátum úhrady sa považuje dátum odpísania finančných prostriedkov z účtu objednávateľa.
6. Ak bude objednávateľ v omeškaní s platením dohodnutej ceny, môže si poskytovateľ uplatniť úroky z omeškania vo výške 0,02 % z dlžnej sumy za každý deň omeškania.
7. Ak bude poskytovateľ v omeškaní s vykonaním dohodnutého plnenia, môže si objednávateľ uplatniť u poskytovateľa zaplatenie zmluvnej pokuty vo výške 30,- EUR za každý kalendárny deň omeškania a táto zmluvná pokuta bude odpočítaná z fakturovanej čiastky.
8. Ak poskytovateľ neodstráni vady plnenia zistené pri jeho odovzdaní a prevzatí v dohodnutom termíne, môže si objednávateľ uplatniť u poskytovateľa zaplatenie zmluvnej pokuty vo výške 30,- EUR za každý kalendárny deň omeškania a to až do dňa úplného odstránenia týchto vád a objednávateľ má právo zabezpečiť ich odstránenie treťou osobou v zmysle čl. VI. ods. 6. tejto zmluvy.

VI.
Zodpovednosť za vady

1. Poskytovateľ bude zodpovedať za to, že predmet tejto zmluvy bude vykonávať podľa podmienok tejto zmluvy.
2. Predmet zmluvy (plnenie) má vady, ak:
a/ nie je vykonaný podľa požiadaviek objednávateľa,
b/ nie je vykonaný v celom rozsahu.
3. Objednávateľ má právo požadovať a poskytovateľ povinnosť bezplatne odstrániť vady plnenia.
4. Objednávateľ sa zaväzuje reklamáciu vád uplatniť bezodkladne po ich zistení. Termín odstránenia vád bude dohodnutý medzi objednávateľom a poskytovateľom písomnou formou.
5. Ak objednávateľ nebude reklamovať zjavné vady neodkladne, zanikne jeho právo za tieto vady.
6. Ak poskytovateľ neodstráni vady plnenia v dohodnutom termíne, má objednávateľ právo zabezpečiť odstránenie vád prostredníctvom tretej osoby na vlastné náklady, pričom poskytovateľ je povinný takto vynaložené náklady objednávateľovi uhradiť na základe faktúry. Splatnosť faktúry je 10 dní od doručenia poskytovateľovi.

VII.
Podmienky vykonávania plnenia

1. Pri  plnení zmluvy bude poskytovateľ postupovať v súlade s platnými záväznými právnymi predpismi a nariadeniami, najmä: zákonom č. 135/1961 Zb. o pozemných komunikáciách (cestný zákon) v  znení neskorších predpisov, zákonom NR SR č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov, vyhláškou MV SR č. 9/2009 Z.z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, zákonom č. 223/2001 Z.z. o odpadoch a o zmene a doplnení niektorých zákonov v  znení neskorších predpisov, vyhláškou MŽP SR č. 284/2001 Z.z., ktorou sa ustanovuje Katalóg odpadov v znení neskorších predpisov, zákonom č. 137/2010 Z.z. o ovzduší, zákonom č. 543/2002 Z.z. o ochrane prírody a krajiny v znení neskorších predpisov, zákonmi a nariadeniami týkajúcimi sa bezpečnosti a ochrany zdravia, predpismi o bezpečnosti práce a technických zariadení, najmä zákonom č. 124/2006 Z.z. o bezpečnosti a ochrane zdravia  pri práci a o zmene a doplnení niektorých zákonov v znení neskorších predpisov, vyhláškou SÚBP č. 59/1982 Zb., ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhláškou MPSVR SR č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia a.i. súvisiacimi a platnými technickými normami.
2. Pri plnení zmluvy bude poskytovateľ postupovať tak, aby zaistil bezpečnosť účastníkov cestnej premávky, bezpečnosť práce a používaných strojových a technických zariadení, ochranu životného prostredia a  aby nespôsobil škodu na cudzích nehnuteľnostiach a majetku. 
3. Poskytovateľ použije stroje a mechanizmy, ktoré svojou konštrukciou, zhotovením a technickým stavom zodpovedajú predpisom na zaistenie bezpečnosti práce a len na účely, na ktoré sú technicky spôsobilé v súlade s podmienkami určenými výrobcom a technickými normami.
4. Poskytovateľ je povinný uhradiť všetky škody spôsobené na cudzích objektoch, zariadeniach, majetku, zdraví alebo živote osôb spôsobené pri plnení zmluvy alebo ako jeho dôsledku.
5. Objednávateľ zodpovedá za škody spojené s používaním poskytnutých dočasných bezpečnostných zariadení nad rámec bežného opotrebenia.

VIII.
Zánik zmluvy

1. Zmluva zaniká na základe dohody zmluvných strán, výpoveďou objednávateľa alebo odstúpením od zmluvy niektorou zo zmluvných strán výlučne z dôvodu uvedeného v tomto článku zmluvy. 
2. Dohoda o zániku zmluvy musí byť písomná, inak je neplatná. Zmluva zaniká dňom, na ktorom sa zmluvné strany dohodli.
3. Zmluvu môže vypovedať len objednávateľ, a to aj bez uvedenia dôvodu písomnou výpoveďou. Výpovedná lehota je jeden mesiac a začína plynúť prvým dňom mesiaca nasledujúcim po mesiaci, v ktorom bola výpoveď doručená druhej zmluvnej strane.
4. Od tejto zmluvy môže odstúpiť každá zmluvná strana, avšak iba z niektorého z týchto dôvodov:
4.1. poskytovateľ môže odstúpiť od tejto zmluvy, ak objednávateľ oznámi alebo dá najavo, že nemôže plniť svoje záväzky podľa tejto zmluvy,
4.2. objednávateľ môže odstúpiť od tejto zmluvy, ak:
a) poskytovateľ nedokáže vykonať predmet zmluvy riadne a včas, alebo z vlastnej viny bude meškať s poskytnutím plnenia, 
b) poskytovateľ oznámi alebo dá najavo, že nemôže splniť svoje záväzky podľa tejto zmluvy.
5. Odstúpenie od zmluvy bude možné urobiť doručením písomného oznámenia o odstúpení z niektorého uvedeného dôvodu. Účinky odstúpenia od zmluvy nastávajú dňom nasledujúcim po dni doručenia oznámenia druhej zmluvnej strane. Týmto dňom zanikajú všetky práva a povinnosti strán zo zmluvy; tým nie sú dotknuté ustanovenia zmluvy o náhrade škody.
6. Ak zmluvný vzťah založený zmluvnými stranami zanikne z dôvodu podľa čl. IX. ods. 4., bodu 4.2. tejto zmluvy, je poskytovateľ povinný zaplatiť objednávateľovi zmluvnú pokutu vo výške 1 000,- EUR, pričom povinnosť ju zaplatiť odstúpením od tejto zmluvy nezaniká.

IX.
Ostatné ustanovenia

1. Poskytovateľ bude pri vykonávaní predmetu tejto zmluvy postupovať s odbornou starostlivosťou. Zaväzuje sa dodržiavať platné všeobecne záväzné predpisy, technické normy a podmienky tejto zmluvy. Poskytovateľ sa bude riadiť východiskovými podkladmi a pokynmi objednávateľa.
2. Pokiaľ vznikne objednávateľovi majetková škoda spôsobená nedbalosťou, porušením resp. neplnením povinností poskytovateľa podľa čl. IX. ods. 1. tejto zmluvy, poskytovateľ je povinný ju nahradiť.

X.
Záverečné ustanovenia

1. Vzťahy zmluvných strán vyplývajúce z tejto zmluvy a v tejto zmluve bližšie neupravené sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi.
2. Zmluvné strany prehlasujú, že sa s obsahom tejto zmluvy oboznámili a súhlasia s ním, že táto zmluva je prejavom ich slobodnej vôle a nie je uzavretá v tiesni ani za inak nevýhodných podmienok, na znak čoho ju podpisujú oprávnení zástupcovia oboch zmluvných strán.
3. Neoddeliteľnou súčasťou tejto zmluvy je Príloha č. 1 „Zoznam položiek“.
4. Meniť alebo doplňovať obsah tejto zmluvy bude možné len formou očíslovaných písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
5. Zmluva je účinná dňom nasledujúcim po dni jej zverejnenia na webovom sídle mesta Košice (www.kosice.sk).
6. Zmluva sa vyhotovuje v piatich vyhotoveniach, z ktorých tri si ponechá objednávateľ a dve poskytovateľ.

Košice dňa						Miesto a dátum:

Za objednávateľa:					Za poskytovateľa:

MUDr. Richard Raši, PhD., MPH
primátor

Príloha č. 1:  Zoznam položiek

Zoznam položiek je uvedený v Prílohe č. 2a